עם צאתו לדרך של מבצע צוק איתן, נערכה במהירות מחלקת התיירות (שחלקה גויס בצו 8) לקיום סיורי הפגה לתושבי הדרום במיטב האתרים בבנימין. עד כה הגיעו לכאן קבוצות מאשקלון, באר שבע ועוד, שהיססו בתחילה אם יש להן די אומץ "לעבור את הקו הירוק", ולבסוף הגיעו, נהנו והתרגשו. הקבוצות סיירו באתר שילה הקדומה, במרכז המבקרים, בפנינת החי במעלה לבונה, שם גם חיכו להם ארוחות צהריים שהכינו תושבי היישוב, ובמעיינות הקרירים של בנימין.
בחודשי הקיץ תקיים מחלקת התיירות סיורים מודרכים מיוחדים תחת הכותרת "חמשישי תנ"כי" - גם סיורי ערב ולילה, וגם סיורי בוקר בימי שישי. זוהי הזדמנות מיוחדת לתושבי בנימין ואורחיהםלצאת לטייל פה קרוב, יחד עם מדריך מוסמך, בנבכי הסיפורים ההיסטוריים של האזור - סיפורי מלכים ונביאים, מפגשים עם בעלי חיים וצמחים, ותצפיות מרהיבות. הסיורים ברמות קושי שונות, מיועדים למשפחות – גם מטיבות קשב וגם מטיבות לכת, ובחלקם משולבות חוויות מוסיקליות ותיאטרליות. הזמינו את החברים, המשפחה המורחבת לבוא לטייל וליהנות כאן. לא צריך ללכת רחוק - ארץ גיבורי התנ"ך מחכה לכם כאן.
בין הסיורים שיתקיימו: סיור לילי להר הכוכב ותצפית אורות וכוכבים, כולל שחקן רחוב; סיור רגלי בנחל פרת בינות למפלי מים ובריכות; אתרים מקראיים בלב בנימין – קובור בני ישראל, אתר קרב מכמש, כבר עברי קדום ועוד; סיור לילי בגבעת היקבים המסתורית, כולל שחקן רחוב; מים עתיקות וסיפורים אנושיים בארץ צוף; סיור לילי מרגש בעקבות המשכן, ועוד.
פרטים ורישום באתר האינטרנט www.gobinyamin.org.ilאו במוקד הטלפוני 1-800-34-54-54.